భువనేశ్వర్‌,ఇషాంత్‌లకు దక్కని చోటు
ఐసిసి టి20, ఆసియా కప్‌కు
టీమిండియా జట్టు ఎంపిక
న్యూఢిల్లీ : ఐసిసి వరల్డ్‌ టి20,ఆసియా కప్‌ టోర్నమెంట్‌లకు భారత జట్టును శుక్రవారం బిసిసిఐ ప్రకటించింది. కాగా సందీప్‌ పాటిల్‌ నేతృత్వంలోని సెలక్షన్‌ కమిటీ 15 మందితో కూడిన భారత జట్టును ప్రకటించింది. రెండు సిరీస్‌లకు ధోనీనే నాయకత్వం వహించనున్నట్లు చీఫ్‌ సెలెక్టర్‌ సందీప్‌ పాటిల్‌, బిసిసిఐ కార్యదర్శి అనురాగ్‌ ఠాకూర్‌ ప్రకటించారు. కాగా 2007,2010,2012,2014లలో జరిగిన వరల్డ్‌ టీ20 టోర్నమెంట్‌లకు కెప్టెన్‌గా ధోనీనే వ్యవహరించాడు. భారత్‌లో జరుగనున్న 6వ వరల్డ్‌ టి20 ఎడిషన్‌కు భారత జట్టు కెప్టెన్‌గా ధోనీ వ్యవహరించనున్నారు.వరల్డ్‌ టి20 టోర్నమెంట్‌కు తొలిసారి భారత్‌ ఆతిథ్యం ఇస్తుంది. కాగా మార్చి 8 నుంచి ఏప్రిల్‌ 3 వరకు ఈ వరల్డ్‌ టి20 టోర్నమెంట్‌ జరుగనుంది.రెండు సిరీస్‌లకు ఒకే జట్టును ఎంపిక చేసిన సెలక్షన్‌ కమిటీ,ఆయా సిరీస్‌లకు ఈ జాబితా నుంచే ఆటగాళ్లను ఖరారు చేయనుంది.వరల్డ్‌ టి20 జట్టులో టీమిండియా పేసర్లు భువనేశ్వర్‌కుమార్‌,ఇషాంత్‌శర్మలకు చోటు దక్కలేదు.కాగా 2007 దక్షిణాఫ్రికాలో జరిగిన తొలి టి20 టోర్నమెంట్‌లోని ధోనీ సారథ్యంలో టీమిండియా ఛాంపియన్స్‌గా అవతరించింది.2014లో జరిగిన టోర్నీలో ఫైనల్‌ మ్యాచ్‌లో శ్రీలంక చేతిలో భారత్‌ పరాజయం పాలైంది.ఇప్పటి వరకు 28 అంతర్జాతీయ టి20 మ్యాచ్‌లకు ధోనీ కెప్టెన్‌గా వ్యవహరించాడు.అందులో భారత జట్టు 18 మ్యాచ్‌లు గెలుపొందగా,9 మ్యాచ్‌ల్లో ఓటమి పాలైంది.ఒక మ్యాచ్‌ ఫలితం తేలలేదు.కాగా ఈ టోర్నమెంట్‌ భారత్‌లో జరుగుతుండటంతో  టైటిల్‌ బరిలో భారత్‌ జట్టు పేవరేట్‌గా ఉంది.ధర్మశాలలో మార్చి 19న భారత్‌,పాకిస్థాన్‌ జట్లు తలపడనున్నాయి.కాగా ఈ టోర్నీని మొత్తం 3 దశలుగా విభజించారు.టోర్నలో మొత్తం 16 దేశాలకు చెందిన జట్లు పాల్గొంటున్నాయి.వరల్డ్‌ టి20 టోర్నమెంట్‌ను భారత్‌లోని ఏడు నగరాల్లో నిర్వహించనున్నారు.
ఎంపికైన జట్టు
ధోనీ (కెప్టెన్‌,వికెట్‌ కీపర్‌)     విరాట్‌ కోహ్లీ
రోహిత్‌ శర్మ                      శిఖర్‌ ధావన్‌
అజింక్యా రహానే                సురేష్‌ రైనా
యువరాజ్‌                       హార్ధిక్‌ పాండ్యా
జడేజా                             అశ్విన్‌
జస్‌ప్రిత్‌ బుమ్రా                అశిష్‌ నెహ్రా
హర్భజన్‌సింగ్‌                 పవన్‌ నగీ
మహమ్మద్‌ సమీ.